Решение на Общия съд от 18 септември 2024 г. — Belarusian Potash Company/Съвет
(Дело T-534/22)1
(Обща външна политика и политика на сигурност — Ограничителни мерки с оглед на положението в Беларус и участието на Беларус в руската агресия срещу Украйна — Замразяване на средства — Списък на лицата, образуванията и органите, спрямо които се прилага замразяването на финансови средства и икономически ресурси — Включването на наименованието на жалбоподателя в списъка — Подкрепа на режима — Финансова подкрепа — Възползване от режима — Грешка в преценката)
Език на производството: английски
Страни
Жалбоподател: Belarusian Potash Company (Минск, Беларус) (представител: V. Ostrovskis, адвокат)
Ответник: Съвет на Европейския съюз (представители: J. Rurarz и A. Boggio Tomasaz)
Встъпила страна в подкрепа на ответника: Република Латвия (представители: K. Pommere и J. Davidoviča)
Предмет
С жалбата си по член 263 ДФЕС жалбоподателят иска отмяна на отнасящите се до него части от следните актове: на първо място, Решение за изпълнение (ОВППС) 2022/881 на Съвета от 3 юни 2022 година за прилагане на Решение 2012/642/ОВППС относно ограничителни мерки с оглед на положението в Беларус и участието на Беларус в руската агресия срещу Украйна (ОВ L 153, 2022 г., стр. 77) и Регламент за изпълнение (ЕС) 2022/876 на Съвета от 3 юни 2022 година за прилагане на член 8а, параграф 1 от Регламент (ЕО) № 765/2006 относно ограничителни мерки с оглед на положението в Беларус и участието на Беларус в руската агресия срещу Украйна (ОВ L 153, 2022 г., стр. 1), и на второ място, Решение (ОВППС) 2023/421 на Съвета от 24 февруари 2023 година за изменение на Решение 2012/642/ОВППС относно ограничителни мерки с оглед на положението в Беларус и участието на Беларус в руската агресия срещу Украйна (ОВ L 61, 2023 г., стр. 41) и Регламент за изпълнение (ЕС) 2023/419 на Съвета от 24 февруари 2023 година за прилагане на член 8а от Регламент (ЕО) № 765/2006 на Съвета относно ограничителни мерки с оглед на положението в Беларус и участието на Беларус в руската агресия срещу Украйна (ОВ L 61, 2023 г., стр. 20).
Диспозитив
Отхвърля жалбата.
Осъжда Belarusian Potash Company AAT да заплати направените от него съдебни разноски, както и тези на Съвета на Европейския съюз.
Република Латвия понася направените от нея съдебни разноски.
____________
1     ОВ C 389, 10.10.2022 г.